Καταγραφή των περιστατικών που προσέρχονται στο τμήμα μαιευτικών επειγόντων του Γ.Ν.Θ "Ιπποκράτειο" τη διετία μετά την πανδημία COVID
Creators: name: Αληχανίδου, Ελένη Γεωργίου
Publisher: name: Aristotle University of Thessaloniki
Year: 2025
Subjects: Μαιευτικά επείγοντα
Επείγουσα ιατρική
Γ.Ν.Θ. Ιπποκράτειο
Obstetric emergencies
Emergency medicine
General Hospital “Ippokrateio”

description: Η παρούσα διπλωματική εργασία τονίζει την καίρια σημασία της άμεσης και εξειδικευμένης ιατρικής παρέμβασης σε μαιευτικά επείγοντα περιστατικά, τα οποία ενδέχεται να έχουν σοβαρές συνέπειες για την υγεία της επιτόκου και του εμβρύου. Η έγκαιρη αναγνώριση και διαχείριση αυτών των περιστατικών αποτελεί κρίσιμο παράγοντα για την εξασφάλιση θετικών εκβάσεων. Στο θεωρητικό μέρος της εργασίας, παρατίθεται αναλυτική καταγραφή των μαιευτικών επειγόντων περιστατικών. Εξετάζονται περιστατικά που σχετίζονται με υπερτασικές διαταραχές της κύησης, όπως η προεκλαμψία, το σύνδρομο HELLP, η μυοκαρδιοπάθεια της κύησης και η θρομβοεμβολική νόσος, καθώς και περιστατικά που προκαλούν κολπική αιμορραγία, όπως ο προδρομικός πλακούντας, η αποκόλληση πλακούντα, η ρήξη προδρομικών ομφαλικών αγγείων και η ρήξη μήτρας. Επιπλέον, αναλύονται οι επείγουσες καταστάσεις που σχετίζονται με τον τοκετό, όπως ο πρόωρος τοκετός, οι παθολογικές καταστάσεις του καρδιοτοκογραφήματος, η ισχιακή προβολή, η δυστοκία ώμων, η πρόπτωση του ομφάλιου λώρου, καθώς και η αιμορραγία μετά τον τοκετό. Στο θεωρητικό μέρος της διπλωματικής, παρατίθεται διεξοδική ανάλυση των αιτίων των περιστατικών αυτών, της κλινικής τους εικόνας, των διαγνωστικών μεθόδων και των στρατηγικών αντιμετώπισης, προκειμένου να επιτευχθεί η βέλτιστη θεραπευτική προσέγγιση και να διασφαλιστεί η καλύτερη δυνατή έκβαση για την επίτοκο και το έμβρυο. Στο ερευνητικό σκέλος της εργασίας, πραγματοποιήθηκε μελέτη των μαιευτικών επειγόντων περιστατικών που προσήλθαν στο Γ.Ν.Θ Ιπποκράτειο Νοσοκομείο Θεσσαλονίκης κατά την περίοδο 2022-2023. Τα περιστατικά ταξινομήθηκαν με βάση την αιτία προσέλευσης των επιτόκων και αξιολογήθηκαν ως προς το αν πληρούσαν τα κριτήρια για να χαρακτηριστούν ως επείγοντα. Τα αποτελέσματα έδειξαν ότι οι επίτοκες με συσπάσεις ή κοιλιακό άλγος αποτέλεσαν το 37,87% των περιστατικών, με κολπική αιμορραγία το 30,33%, αυτές που παρουσίαζαν μειωμένη κινητικότητα του εμβρύου το 13,64%, και οι γυναίκες που προσήλθαν για πρόκληση τοκετού λόγω αυξημένης ηλικίας κύησης το 11,3%. Τα περιστατικά με άλλα αίτια αντιπροσώπευαν το 6,86% του συνόλου. Συνολικά, καταγράφηκαν περίπου 13.864 περιστατικά, εκ των οποίων το 24,7% κρίθηκαν ως επείγοντα, ενώ τα υπόλοιπα 75,3% δεν πληρούσαν τα κριτήρια για να χαρακτηριστούν επείγοντα. Τα αποτελέσματα αυτά υπογραμμίζουν την ανάγκη για σωστή και έγκαιρη διάγνωση, καθώς και την κρίσιμη σημασία της ακριβούς κατηγοριοποίησης των περιστατικών προκειμένου να διασφαλιστεί η έγκαιρη και αποτελεσματική παρέμβαση στα πραγματικά επείγοντα περιστατικά.
description: This thesis emphasizes the critical importance of immediate and specialized medical intervention in obstetric emergencies, that they can have serious consequences for the health of both the mother and the fetus. Timely recognition and management of such incidents are crucial factors for ensuring positive outcomes. In the theoretical part of the thesis, a detailed account of obstetric emergencies is provided. The study examines cases related to hypertensive disorders of pregnancy, such as preeclampsia, HELLP syndrome, peripartum cardiomyopathy and thromboembolic disease, as well as cases causing vaginal bleeding, such as placenta previa, placental abruption, vasa previa, and uterine rupture. Additionally, emergencies associated with labor are analyzed, including preterm labor, pathological cardiotocography findings, breech presentation, shoulder dystocia, umbilical cord prolapse, and postpartum hemorrhage. The theoretical section provides an in-depth analysis of the causes of these incidents, their clinical presentations, diagnostic methods, and management strategies to achieve the optimal therapeutic approach and ensure the best possible outcome for the mother and fetus. Ιn the research part of the thesis, a study was conducted on obstetric emergencies that presented at the Hippokration General Hospital of Thessaloniki during the period 2022-2023. The cases were categorized according to the reasons for the pregnant women's admission and thoroughly evaluated to determine whether they met the criteria for classification as emergencies.. The results showed that women presenting with contractions or abdominal pain accounted for 37.87% of the cases, those with vaginal bleeding 30.33%, women with reduced fetal movement 13.64%, and those admitted for labor induction due to advanced gestational age 11.3%. Cases with other causes represented 6.86% of the total. Approximately 13,864 cases were recorded, of which 24.7% were deemed emergencies, while the remaining 75.3% did not meet the criteria to be categorized as such. These findings highlight the need for accurate and timely diagnosis, as well as the critical importance of precise classification of cases to ensure prompt and effective intervention in truly emergent situations.